OSNOVNA ŠKOLA VIŠNJEVAC

VIJEĆE RODITELJA

Višnjevac, 4. listopada 2019.

ČLANOVIMA VIJEĆA RODITELJA

- S V I M A -

Predmet: ZAKLJUČCI s 35*.* sjednice Vijeća roditelja

- dostavljamo-

Dostavljamo vam ZAKLJUČKE s 35*.* sjednice Vijeća roditelja održane **3. listopada 2019. godine (četvrtak) u 17:30 sati**. Uljudno molimo pročitati zaključke i sukladno s njima postupiti, svaki član Vijeća roditelja u djelokrugu svoga rada, zaduženja i obveza.

Od ukupno 24 člana pozivu na sjednicu odazvalo se 20 članova, s tim da je 3 člana svoj izostanak opravdalo.

*Ad. 1) Kooptiranje novih članova u Vijeću roditelja*

Ravnatelj škole i psihologinja pozdravili su i prozvali sve članove Vijeća roditelja za školsku godinu 2019/20.

*Ad.2) Izvješće o odgojno – obrazovnom radu u školskoj godini 2018./2019.*

Ravnatelj i psihologinja škole roditeljima su predstavili izvješće o radu i rezultatima rada u prethodnoj školskoj godini.

*Ad. 3) Rasprava o Godišnjem planu i programu rada škole za školsku godinu 2019./2020. i upućivanje prijedloga Školskom odboru na usvajanje*

Ravnatelj i psihologinja škole su članovima Vijeća roditelja iznijeli sadržaje Godišnjeg plana i programa rada Osnovne škole Višnjevac za školsku 2019./2020. godinu.

Godišnji plan i program rada škole jednoglasno je prihvaćen od strane Vijeća roditelja i predložen na usvajanje Školskom odboru.

*Ad. 4) Rasprava o Školskom kurikulumu za školsku godinu 2019./2020. i upućivanje prijedloga Školskom odboru na usvajanje*

Psihologinja je roditeljima iznijela sadržaje Školskog kurikuluma Osnovne škole Višnjevac.

Školski kurikulum jednoglasno je prihvaćen od strane Vijeća roditelja i predložen na usvajanje Školskom odboru.

*Ad. 5) Predstavljanje Školskog razvojnog plana za školsku godinu 2019./2020.*

Psihologinja je članovima Vijeća roditelja predstavila Školski razvojni plan.

*Ad. 6) Razmatranje i izbor ponuda za osiguranje učenika OŠ Višnjevac*

Knjižničarka škole predstavila je ponude osiguravajućih kuća vezano za osiguranje učenika. Pozvane su i osobno predstaviti svoje osiguravajuće kuće predstavnice dvaju najpovoljnijih osiguranja, Merkur i Adriatic osiguranja. Roditelji su glasanjem izabrali Adriatic osiguranje (14 glasova). Za Merkur osiguranje glasalo je 6 predstavnika u Vijeću roditelja.

*Ad. 7) Pitanja i prijedlozi*

Pod točkom Pitanja i prijedlozi roditelji su zatražili osigurati rasvjetu iznad ulaza u školu za učenike razredne nastave, te se požalili na problem šetanja pasa u prostoru dvorišta škole. Predložili su uputiti dopis komunalnoj službi grada s upitom o načinu rješavanja ovog problema.

Predsjednik Vijeća roditelja

Biljana Mrdović-Varevac, dipl.psiholog Robert Petešić